Lav et referat af nedenstående tekst:

Tekst:
Torsdag blev dagen, hvor ministerlisten for den nye SVM-regering blev officiel, og dermed er ventetiden overstået. På listen er der hele fire nordjyske politikere ud af 24 ministre i alt. En af dem er den fremadstormende Venstre-kvinde Marie Bjerre, der snupper ministerposten for digitalisering og ligestilling. - Jeg er glad, og der venter et kæmpe arbejde, lyder det fra Marie Bjerre udenfor Christiansborg, hvor TV2 Nord fanger hende. Tom for ord Marie Bjerre har blot siddet i Folketinget i tre og et halvt år, men fik 1. november et stærkt valg, hvor hun gik frem på personlige stemmer, selv om Venstre som parti fik en ordentlig vælgerlussing. Nu kan hun glæde sig over at skulle møde dronningen senere og få nøglerne til sin ministerbil. - Det kan slet ikke beskrives, der er så mange sommerfugle, som der kan være. Det er stort, konstaterer Marie Bjerre. TV2 Nord havde også fat i Hanne Møller Hansen, Marie Bjerres mor, om datterens nye stiling: - Det er fantastisk. Hun har arbejdet på det her længe, lød det. Meget at tage fat på Den nordjyske politiker steg hurtigt i graderne internt i Venstre i den seneste valgperiode. Selv om hun var nyvalgt, fik hun hurtigt den centrale post som klimaordfører, ligesom hun blev en del af Venstres gruppebestyrelse og strategiske udvalg. Og nu gælder det digitalisering og ligestilling, hvilket Venstre-kvinden ser frem til. - Det er to meget vigtige områder, hvor der er masser af politik, så det glæder jeg mig til at tage fat på, anerkender hun. Selvom den officielle liste først kom ud her til formiddag, så har den nye minister kendt til sin titel siden sent onsdag aften. - Jeg har ikke sovet så meget i nat, fordi jeg har måttet læse op på nogle ting og forberede en tale til senere i dag, fortæller Marie Bjerre.

Referat:
Marie Bjerre er på vej mod dronningen i sin nye ministerbil.